

 REPUBLIKA HRVATSKA

BRODSKO-POSAVSKA-ŽUPANIJA

OPĆINA BEBRINA

JEDINSTVENI UPRAVNI ODJEL

Bebrina 83, 35254 Bebrina,

OIB: 52630455645

Tel:035/433-109

KLASA: 112-01/24-01/5

URBROJ: 2178-2-02-24-2

Bebrina,10. listopada 2024. godine

Pročelnik Jedinstvenog upravnog odjela Općine Bebrina temeljem članka 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 6l/ll, 04/18 i 112/19) raspisuje

**JAVNI NATJEČAJ**

 **ZA PRIJAM SLUŽBENIKA/CE U SLUŽBU NA NEODREĐENO VRIJEME U JEDINSTVENI UPRAVNI ODJEL OPĆINE BEBRINA**

1. Komunalni i poljoprivredni redar, 1 izvršitelj/ica na neodređeno, puno radno vrijeme uz obvezni probni rad u trajanju od 3 (tri) mjeseca
2. **UVJETI ZA PRIJAM U SLUŽBU NA RADNO MJESTO KOMUNALNI I POLJOPRIVREDNI REDAR**

Opći uvjeti

* punoljetnost,
* hrvatsko državljanstvo,
* zdravstvena sposobnost za obavljanje poslova radnog mjesta na koje se osoba prima,
* osoba koja je strani državljanin ili osoba bez državljanstva, pored ispunjavanja uvjeta propisanih posebnim zakonom, potrebno je imati prethodno odobrenje središnjeg tijela državne uprave nadležnog za službeničke odnose.

Posebni stručni uvjeti:

* najmanje 1 godina radnog iskustva na odgovarajućim poslovima
* najmanje gimnazijsko srednjoškolsko obrazovanje ili četvorogodišnje srednjoškolsko poljoprivredno obrazovanje ili četvorogodišnje strukovno srednjoškolsko obrazovanje
* poznavanje rada na računalu (poznavanje i aktivno korištenje interneta i Microsoft Office alata)
* položen vozački ispit B kategorije
* savjesnost, odgovornost i radna učinkovitost

Natjecati se mogu i kandidati koji nemaju položeni državni stručni ispit, uz obvezu da ga polože u zakonskom roku.

Radnim iskustvom na odgovarajućim poslovima podrazumijeva se radno iskustvo ostvareno u službi u upravnim tijelima lokalnih jedinica, u državnoj ili javnoj službi, u radnom odnosu kod privatnog poslodavca te vrijeme samostalnog obavljanja profesionalne djelatnosti u skladu s posebnim propisima, te radno iskustvo u međunarodnim organizacijama ostvareno na poslovima tražene spreme i struke, sukladno članku 13. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 6l/ll, 04/18 i 112/19).

U službu ne može biti primljena osoba za čiji prijam postoje zapreke iz članka 15. i 16. Zakona o službenicima i namještenicima u lokalnoj i područnoj (regionalnoj) samoupravi (Narodne novine, broj 86/08, 61/l l, 04/18 i 112/19).

Sukladno članku 13. Zakona o ravnopravnosti spolova (Narodne novine, broj 82/08, 69/17) na natječaj se ravnopravno mogu prijaviti kandidati oba spola, a izrazi koji se u natječaju koriste za osobe, u muškom su rodu i odnose se ravnopravno na oba spola.

Sukladno Ustavnom zakonu o pravima nacionalnih manjina, a u vezi s člankom 56. a. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, [144/12](https://www.zakon.hr/cms.htm?id=268), [19/13](https://www.zakon.hr/cms.htm?id=285), [137/15](https://www.zakon.hr/cms.htm?id=15727), [123/17](https://www.zakon.hr/cms.htm?id=26157), [98/19](https://www.zakon.hr/cms.htm?id=40763) i 144/20) na području općine Bebrina nema pripadnika nacionalne manjine čija bi se zastupljenost u upravnom tijelu morala osigurati.

Kandidat koji ima pravo prednosti kod prijema prema posebnom zakonu, dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima.

Da bi ostvario pravo na prednost pri zapošljavanju, kandidat koji ispunjava uvjete za ostavrivanje tog prava dužan je uz prijavu na natječaj priložiti sve dokaze o ispunjavanju svih uvjeta navedenih u natječaju, te dokaze o ispunjavanju uvjeta za ostvarivanje prava na prednost pri zapošljavanju.

Podaci o uvjetima za ostvarivanje prava na prednost pri zapošljavanju dostupni su na internetskoj stranici Ministarstva pravosuđa i uprave

<https://mpu.gov.hr/o-ministarstvu/ustrojstvo/uprava-za-pravosudnu-i-upravnu-inspekciju/prednost-pri-zaposljavanju/22265>

**PRIJAVA NA NATJEČAJ TREBA SADRŽAVATI:**

**Uz vlastoručno potpisanu pisanu prijavu svi kandidati prilažu:**

* životopis,
* dokaz o stručnoj spremi (preslika diplome),
* dokaz o radnom iskustvu na odgovarajućim poslovima iz kojeg je vidljivo da je radno iskustvo ostvareno na poslovima odgovarajuće struke i spreme (ugovor o radu, rješenje o rasporedu ili izjava/potvrda poslodavca iz koje je vidljivo da je ostvareno radno iskustvo na poslovima odgovarajuće stručne spreme i struke u trajanju od najmanje 1 godine),
* dokaz o položenom vozačkom ispitu (preslika vozačke dozvole),
* dokaz o položenom državnom ispitu (ako je ispit položen),
* potvrda o podacima evidentiranim u matičnoj evidenciji Hrvatskog zavoda za mirovinsko

osiguranje (potvrda o stažu),

* dokaz o hrvatskom državljanstvu (preslika domovnice ili osobne iskaznice) odnosno za osobe sa stranim državljanstvom ili osobe bez državljanstva dokaz o ispunjavanju uvjeta propisanih posebnim zakonom i prethodno odobrenje središnjeg tijela državne uprave nadležnog za službeničke odnose,
* uvjerenje nadležnog općinskog suda da se protiv kandidata ne vodi istražni ili kazneni postupak, ne starije od 1 (jednog) mjeseca od dana objave ovog natječaja,
* vlastoručno potpisana izjava kandidata da ne postoje zapreke za prijam u službu iz članka 15. i 16. Zakona o službenicima i namještenicima u lokalnoj i područnoj (regionalnoj) samoupravi (izjavu nije potrebno ovjeravati),
* dokaz o poznavanju rada na računalu (svjedodžba, potvrda, pisana izjava kandidata i slično),
* vlastoručno potpisanu izjavu o davanju suglasnosti za prikupljanje osobnih podataka koja se može preuzeti na web-stranici Općine Bebrina www.bebrina.hr.

Ukoliko je na pojedinim dokumentima uz prijavu navedeno različito osobno ime kandidata zbog promjene osobnog imena, kandidat je obvezan u prijavi priložiti dokaze o promjeni osobnog imena (presliku rješenja o promjeni osobnog imena, presliku vjenčanog lista i slično)

Sukladno Općoj uredbi o zaštiti podataka ((EU) 2016/679 – u daljnjem tekstu: „***Uredba***“) i Zakonu o provedbi Opće uredbe o zaštiti podataka (Narodne novine, broj 42/18), Općina Bebrina kao voditelj obrade osobnih podataka sa istima će postupati prema načelima obrade osobnih podataka navedenih u članku 5. Uredbe.

Osobni podaci koji se prikupljaju kao dio prijave prikupljaju se u svrhu provedbe postupka natječaja za prijem u službu i čuvat će se u Jedinstvenom upravnom odjelu općine Bebrina sukladno propisima o zaštiti osobnih podataka. Dokumenti predani uz prijavu ne vraćaju se kandidatima.

Uvjerenje o zdravstvenoj sposobnosti dostavlja izabrani kandidat po obavijesti o izboru, a prije donošenja rješenja o prijemu u službu. Izabrani kandidat koji ne ispunjava uvjet zdravstvene sposobnosti ne može biti primljen u službu.

Za kandidate prijavljene na natječaj koji ispunjavaju formalne uvjete natječaja provest će se prethodna provjera znanja i sposobnosti pisanim testiranjem i razgovorom-intervjuem. Kandidat je obvezan pristupiti prethodnoj provjeri znanja. Ako kandidat ne pristupi provjeri znanja, smatrat će se da je povukao prijavu na natječaj.

Smatra se da je kandidat zadovoljio na testiranju ako je ostvario najmanje 50% bodova iz svakog dijela testiranja.

Opis poslova i podaci o plaći radnog mjesta koje se popunjava natječajem, vrijeme i način obavljanja prethodne provjere znanja i sposobnosti kandidata, područje provjere te izvori za pripremanje kandidata za provjeru objavit će se na web stranici Općine Bebrina - [www.bebrina.hr](http://www.bebrina.hr).

Na oglasnoj ploči Općine Bebrina, Bebrina 83, 35 254 Bebrina i na web stranici [www.bebrina.hr](http://www.bebrina.hr) objavit će se vrijeme održavanja prethodne provjere znanja kandidata i područje provjere te izvori za pripremanje kandidata za provjeru najmanje 5 (pet) dana prije održavanja provjere.

Prijave na natječaj, s dokazima o ispunjenju uvjeta podnose se u roku od **8 dana od dana objave natječaja u Narodnim novinama** i to neposredno Jedinstvenom upravnom odjelu putem pisarnice u zatvorenoj omotnici ili preporučeno poštom, u zatvorenoj omotnici, na adresu**: Općina Bebrina, Bebrina 83, 35 254 Bebrina**, s obveznom naznakom:

**"JAVNI NATJEČAJ ZA PRIJAM SLUŽBENIKA/CE U SLUŽBU NA NEODREĐENO VRIJEME U JEDINSTVENI UPRAVNI ODJEL OPĆINE BEBRINA – NE OTVARAJ“**

Urednom prijavom smatra se prijava koja sadrži sve podatke i priloge navedene u natječaju. Kandidati koji ne prilože svu potrebnu dokumentaciju neće se pozvati na dopunu prijave.

Osoba koja nije podnijela pravodobnu i urednu prijavu ili ne ispunjava formalne uvjete natječaja ne smatra se kandidatom prijavljenim na natječaj i njegova se prijava neće razmatrati.

Osobi koja nije podnijela pravodobnu i urednu prijavu ili ne ispunjava formalne uvjete natječaja dostavit će se pisana obavijest u roku od 15 dana od dana donošenja Odluke o prijmu kandidata.

Nakon raspisivanja natječaja ne mora se izvršiti izbor, ali se u tom slučaju donosi odluka o poništenju natječaja. Protiv odluke o poništenju natječaja nije dopušteno podnošenje pravnih lijekova. Odluka se dostavlja svim kandidatima prijavljenim na natječaj. Odluka o poništenju natječaja donosi se i u slučaju kada se na natječaj ne prijavi niti jedan kandidat.

PROČELNIK

JEDINSTVENOG UPRAVNOG ODJELA

Jelena Pavić, dipl. iur.